Ma arvan, et igal perel on oma lemmikpannkoogid. Kui palju nüüd teistel peale küpsetaja seal midagi öelda on, ei tea. Meie peres igal juhul suurt midagi ;). Mina ise kasvasin ülesse väikeste rasvas küpsetatud pannkookidega, mis kadusid taldrikult kiiremini kui ema neid küpsetada jõudis. Ja siiamaani teeb ta peaaegu alati just neid pannkooke. Kah mäletan ma seda, et mina ikka nõudsin selliseid ülepanni omasid, aga ema neid ei  tahtnud teha. Pannkoogi tegemise ikka jõudsin mina kuskil keskkoolis. Sellel ajal hakkasid saabuma meile abipakid ja tagantjärele olid pannkoogid parim lahendus kilole jahule ;). Sealt said alguse minu pannkoogid.